সন্দীপের বিরুদ্ধে বিচার প্রক্রিয়ায় অনুমোদন রাজ্যের

কলকাতা: আরজি কর কলেজ ও হাসপাতালের (RG Kar Case) প্রাক্তন প্রিন্সিপাল সন্দীপ ঘোষের (Sandip Ghosh) বিরুদ্ধে আর্থিক অনিয়মের তদন্তে রাজ্য সরকার অনুমতি দিয়েছে বলে কলকাতা হাইকোর্টকে জানাল সিবিআই। বিচারপতির তীর্থঙ্কর ঘোষের এজলাসে চলে মামলার শুনানি।

উল্লেখ্য, ওই কলেজ ও হাসপাতালের শিক্ষার্থী ডাক্তারের ধর্ষণ ও খুনের মামলায় বৃহত্তর ষড়যন্ত্রের অভিযোগে অভিযুক্ত ঘোষকে ইতিমধ্যে জামিন দিয়েছে আদালত। কারণ, সিবিআই নির্দিষ্ট সময়সীমার মধ্যে তাঁর বিরুদ্ধে চার্জশিট জমা দিতে পারেনি।

আরও পড়ুন: পণ চাওয়ায় তিন লক্ষ টাকা জরিমানা বরকে

প্রসঙ্গত, স্পেশাল ইনভেস্টিগেশন টিমের হাত থেকে এই আস্তিক অনিয়মের তদন্তভার সিবিআইকে দেয় হাইকোর্ট। সেই নির্দেশ বহাল থাকে সুপ্রিম কোর্টে। এদিনের পরিপ্রেক্ষিতে বিচারপতি ঘোষ শিয়ালদহ আদালতকে নির্দিষ্ট সময়সীমার মধ্যে চার্জ গঠন ও শুনানি শুরু করার নির্দেশ দিয়েছেন।